《水西耕隐为林彦祥赋》
明代·陶宗仪

西畴膴膴水泠泠，小结茅茨也自清。白蠹简编风外读，乌犍蓑笠雨中耕。

休官彭泽惟陶令，行义安丰有董生。九月筑场禾稼熟，献羔祭韭乐升平。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。